Náð séð með yður ... „ Komið , öll sem þyrst eruð , komið til vatnsins . “ Þegar Jesaja spámaður talar þannig er gaman að vera í Eyrarbakkakirkju og horfa upp til myndarinnar hér eftir Louise drottningu okkar sem þá var og sjá annað sjónarhorn á það að þiggja vatnssopa . Komið til mín og drekkið af þessu vatni og þá mun yður aldrei að eilífu þyrsta . Eða ef við tökum Heilaga ritningu og segjum si svona , eftir úrslit einhverra kosninga að margir eru kallaðir en fáir útvaldir , og þá í merkingunni að það komist ekki allir í stól forsetans eða að það geti ekki allir verið í landsliðinu hjá Heimi Hallgríms . Oftast er þar valið eftir einhverri viðmiðun eða eftir því sem þarf fyrir liðið , fyrir landið , fyrir bæinn okkar , fyrir félagið . Hér eru víða vötn og tjarnir og dælur margar og langar , en til eru staðir á Íslandi þar sem menn geta orðið mjög þyrstir og ekki nokkur leið að leggjast niður við læk og svala þorstanum . Reykjanesið er til dæmis vatnslaust svæði vestan Skammár , nema á Vatnsleysuströndinni svo undarlega sem það hljómar , og þegar ég var sem oftar á göngu um eyjar , fell og kletta Vestmannaeyja fannst mér alltaf jafn undarlegt að þar er hvergi lækur né lind og menn reyndar svo sparir á vatnið að óvíða er að finna útikrana og ekki einu sinni á golfvellinum eða úti við fótboltavellina . Ein uppspretta er þar reyndar og svolítil tjörn inní Herjólfsdal þar sem einn elsti bær Íslandsbyggðar var reistur en sú tjörn er því miður ekki drykkjarhæf vegna þess að fuglarnir eiga hana og því er þar oft þétt setinn Svarfaðardalurinn . Einhvern veginn var þó ekki farið í það að þýða þessa miðjarðarhafstexta með öðrum hætti hér fyrir okkur þannig að Forsæludalur í Húnavatnsþingi verður að teljast áhrif af biblíumáli . Og líkingarnar eru einmitt þess eðlis að þær eru aldrei almennt orðaðar heldur sagðar með myndum sem fyrstu áheyrendur voru líklegir til að kannast við og gátu sett sig inní . Hann var dálítið þreyttur og hafði rétt áður sagt við lærisveinana sem voru með honum á göngunni líka að hann ætlaði að setjast þarna niður og hvíla sig en bað þá að fara áfram og finna eitthvað að snæða . Og það er þá sem konan kemur og hún er að koma að sínum brunni og hún tilheyrði ekki þessum Gyðingum því hún var Samverji og löng saga á bak við það af hverju það var svona öðru vísi fólk að henni brá þegar Gyðingurinn og rabbíinn Jesú segir allt í einu við hana : „ Kona gef mér að drekka . “ En svo þegar þeir hundsuðu boðið og veisluna sem boðuð hafði verið í öllum bókum þeirra , spádómsbókunum og sálmunum , og meira að segja farið illa með erindreka konungsins svo ekki sé meira sagt , þá lætur hann til sín taka og býður öllum af götunni úr öllum bæjum af öllum stigum þjóðfélagsins og af öllum trúarhópum . Það gerir hann í anda þess sem áður segir : „ Komið öll . “ Stórir og litlir Hitlerar Trumpast fram í fordómum Komið öll er boð sem við heyrum að er enn í boði þrátt fyrir alla flokkun og útilokun og jafnvel ofsóknir ráðamanna hjá ýmsum þjóðum á ýmsum tímum . Þetta mikla góða land getur átt á hættu að Trumpast inn í sögukafla af fordómum , sleggjudómum , fávísi og misnotkun valds og dauðans auðvalds . Við vonum að það verði ekki en hættan er raunverulega til staðar núna vestra . Og ef við verðum einhvern tíma í vanda með þetta mál , innflytjendamálin t.d. , eða viðhorf okkar til þeirra sem eru örlítið öðru vísi en við , skulum við bæði minnast þess að hver maður á jörðinni hefur sína eigin rödd sem er aðgreinanleg frá röddum allra hinna , sjö milljarðar af örlítið eða mjög aðgreinanlegum röddum ( þannig erum við sköpuð ) , og minnast þess einnig að ef við heyrum einhvern biðja um vatn að drekka skulum við heyra hann segja með orðum Jesú : „ gef mér að drekka “ . Ef við nálgumst þetta þannig erum við ekki í nokkrum vafa um hvað til okkar friðar heyrir og hver köllun okkar er gagnvart náunganum . Leggið við hlustir og komið til mín , hlustið , þá munuð þér lifa . Notið hverja stund því að dagarnir eru vondir . Sýnið Kristi lotningu og hvert öðru auðsveipni . En boðsgestirnir skeyttu því ekki . Konungur gekk þá inn að sjá gestina og leit þar mann sem var ekki búinn brúðkaupsklæðum .